På trods af Falck-reddernes strejke har en enig bestyrelse i Reddernes Landsklub besluttet, at dialyse-, kemoterapi- og strålebehandlingspatienter fremover vil blive kørt hjem efter endt sygehusbesøg. - Redderne ønsker ikke at tage svage patientgrupper som gidsler i den verserende konflikt, ligesom de heller ikke ønsker at bane vejen for et lovindgreb i konflikten, fastslår Reddernes Landsklub. Beslutningen er truffet efter en drøftelse mellem Reddernes Landsklubs bestyrelse og forhandlingssekretær Søren Andersen, Fagligt Fælles Forbund. /ritzau/
Falck-redderne har efter en drøftelse med fagforeningen 3F besluttet, at de vil transportere kræftramte patienter og dialysepatienter hjem fra sygehusene